A községet először 1368-ban Nagy Lajos király ceglédi adománylevele említi, "Thozegh" alakban. Neve két részből összetett, előtagja: "tó" urali, utótagja: "szeg" ugor eredetű. Valószínű magyar eredetű település, kedvező fekvése miatt a honfoglalók igen korán megszállták, és attól kezdve folyamatosan lakott. Ezt bizonyítják az oklevelekben szereplő gyakori névelőfordulások.